30 mart kuni Toshkent shahar IIBBda profilaktika kuni munosabati bilan navbatdagi matbuot-brifingi tashkil etildi. Unda 2017 yilning 24 martidan 30 martiga qadar Toshkent shahar Ichki ishlar Bosh boshqarmasi sohaviy xizmatlari tomonidan jamoat tartibini saqlash, fuqarolar xavfsizligini ta’minlash, sodir etilgan jinoyatlarni “issiq izi”dan fosh etish hamda jinoyatlar sodir etilishining oldini olish va profilaktikasi borasida amalga oshirilgan ishlar haqida axborot berildi. Unga ko‘ra, hafta davomida jami 16ta, shulardan 3ta talonchilik, 9ta o‘g‘irlik, 4ta firibgarlik jinoyatlari “issiq izi”dan to‘la fosh etildi. O‘tgan bir hafta mobaynida 34 nafar qidiruvda bo‘lgan jinoyatchilar ushlandi. Shu bilan birga, Toshkent shahar IIBB matbuot xizmati quyida surati namoyish etilayotgan shaxsdan jabr ko‘rganlar bo‘lsa, shahar ichki ishlar idoralari yoki 102 qisqa raqami orqali murojaat qilishlarini so‘rab qoladi.